पटना। भाजपा-जदयू के खिलाफ बिहार में राजद-कांग्रेस और हिन्दुस्तानी आवाम मोर्चा (हम) का गठबंधन है, किंतु मित्र दलों की सियासी कुंडलियां मेल नहीं खा रही हैं। तीनों के मकसद और मंजिल एक हैं। राजग को परास्त करने की रणनीति और रास्ते भी एक हैं। इन समानताओं के बावजूद घटक दलों के ग्रह-नक्षत्रों की चाल एक-दूसरे की लाइन से टेढ़ी चलती दिख रही है। चारा घोटाले में राजद प्रमुख लालू प्रसाद के जेल जाने और राज्यसभा चुनाव के बाद बिहार की राजनीति में कांग्रेस कुछ ज्यादा ही मुखर-प्रखर नजर आ रही है।